I 1978 ble den norske frikirkelederen Sigurd Bratlie arrestert i Bagdad sammen med flere andre kristne. Etter at en rekke mannlige diplomater hadde kommet til kort i forøket på å få Bratlie satt fri tilbød Yvonne Huslid seg å hjelpe, en håndsrekning utenriksminister Knut Frydenlund grep. Hun reiste til Irak og fikk til et møte med Saddam Hussein, og fikk derfra fortgang i prosessen med å få Bratlie løslatt.